La kruckavaliroj (filmo)

La kruckavaliroj (pole: Krzyżacy) – pola filmadapto de samtitolita romano de Henryk Sienkiewicz reĝisorita de Aleksander Ford el 1960. Temas pri longa batalo de poloj kontraŭ la Ordeno de germanaj kavaliroj. Kompare kun la verko en la adapto, reĝo de Pollando Ladislao la 2-a Jogajlo (aktorita de Emil Karewicz) estas montrita pli pozitive, kio aldonis al la filmo poezian kaj patosan erojn.

La kruckavaliroj havis plej grandan spektantaron en la tuta historio de polaj filmoj – 2 milionoj da spektantoj dum kelkaj unuaj monatojMarcin Zaremba. Komunizm, legitymizacja, nacjonalizm: nacjonalistyczna legitymizacja władzy komunistycznej w Polsce. Trio (2001). ISBN 978-83-88542-14-5. paĝo 273., 14 milionoj dum unuaj kvar jaroj, kaj super 32 milionoj ĝis 1987Haltof, Marek. Polish National Cinema. Berghahn Books (2002). ISBN 978-1-57181-276-6. paĝo 97. En Sovetunio spektis ĝin 29,6 milionoj homojКрестоносцы. kinopoisk.ru., en Ĉeĥoslovakio 2,65 mlnKřižáci. Film Culture: Brno 1945-1970., kaj en Francio 1 mlnLes Chevaliers teutoniques. allocine.fr..

 Premioj kaj festivaloj 
La filmo estis rekonita de la usona reĝisoro Martin Scorsese kiel unu el ĉefverkoj de la polaj filmoj kaj en 2014 estis indikita de li por prezentado en Usono kaj Kanado kadre de la festivalo de polaj filmoj Martin Scorsese Presents: Masterpieces of Polish Cinema.

 Aldonaj informoj 
 La filmo estis unua pola entrepreno, en kiu estis engaĝitaj tiutempe la plej altaj regopovoj kune kun la unua sekretario de Pola Unuiĝinta Laborista Partio Władysław Gomułka. Por bezonoj de la filmo oni faris 28 000 kostumojn, kaj ĝin partoprenis 10 000 statistoj kaj 470 ĉevaloj. Ĝia grandega buĝeto permesus surbendigon de 11 mezlongaj filmoj.
 Unuajn scenojn oni registris la 3-an de aŭgusto 1959. Tio estis nokta ĉasado de urso. La lasta sceno koncernis kurbigon de hakilo dum renkonto en la kastelo de Alta majstro de la ordeno de germanaj kavaliroj.
 En unu skeĉo de Monty Python oni utiligis scenojn de la filmo, kvankam unu el komencaj surskriboj tekstis "Sirio 1203".

 Vidu ankaŭ 
 Batalo de Grunwald
 Batalo de Grunwald (pentraĵo)
 Grunwalda Monumento

 Eksteraj ligiloj 

 La kruckavaliroj ĉe filmpolski.pl (pole)

 Fontoj 

Kategorio:Polaj filmoj
Kategorio:Pollingvaj filmoj
Kategorio:Filmoj aperintaj en 1960
Kategorio:Filmoj laŭ veraj faktoj
Kategorio:15-a jarcento en fikcio